[{"text_idx": "#000000", "text": "Esperantisto proponas revoluciigi Vikimediajn s\u0302ablonojn"}, {"text_idx": "#000001", "text": "S\u0302ablonoj estas tre grava parto de Vikipedio kaj aliaj Vikimediaj projektoj. Tamen, ilia prilaborado kaj bontenado inter diversaj lingvoj kaj projektoj estas tradicie dolorplena procezo, kiu kostas multajn tempon, energion kaj nervojn de teh\u0302nike altkapablaj homoj. Esperantisto Amir E. Aharoni proponis solvon, kiu helpos ne nur al Esperantaj sed al c\u0302iuj Vikimediaj projektoj."}, {"text_idx": "#000004", "text": "Havante propran sperton kun tiom multaj lingvoj en Vikimedia medio li identigis, ke la plej grava teh\u0302nika s\u0302ang\u0302o en la programaro de Vikipedio kaj aliaj Vikimediaj projektoj estas: s\u0302ablonoj devas esti mallokaj!"}, {"text_idx": "#000006", "text": "Kion tio signifas? Unue, certa enhavo estas loka por c\u0302iu projekto (uzebla nur en g\u0302i) kaj alia enhavo estas malloka, centre stokita kaj disponebla por c\u0302iuj projektoj. Mallokaj estas ekzemple plurmediaj\u0302oj en Vikimedia Komunejo, datumoj en Vikidatumoj, personaj JS-aj kaj CSS-aj pag\u0302oj, uzantopag\u0302oj kaj plej nove ankau\u0306 personaj agordoj. Tial ekzemple foton, kiun vi als\u0302utis al Komunejo vi povas uzi en la Esperanta Vikipedio, sed ankau\u0306 en la Esperantaj Vikivojag\u0302oj kaj ec\u0302 en la pola Vikicitaro. Kaj s\u0302ang\u0302o en g\u0302i estas au\u0306tomate videbla en c\u0302iuj lokoj, kie g\u0302i estas uzata."}, {"text_idx": "#000008", "text": "Mallokaj s\u0302ablonoj helpus precipe al malgrandaj kaj mezgrandaj vikioj. Al tiuj apartenas ankau\u0306 c\u0302iuj Vikimediaj projektoj en Esperanto."}, {"text_idx": "#000009", "text": "C\u0302iuj vikioj havus c\u0302iam la plej aktualan, povuman kaj funkciantan kodon. Tradukado de s\u0302ablona interfaco ne plu postulus sperton pri programado. G\u0302isdatigado okazus nur 1-foje kaj tiel s\u0302parus amasegon da tempo, energio kaj nervoj."}, {"text_idx": "#000010", "text": "Kompreneble, c\u0302iu vikio povus dau\u0306re uzadi siajn lokajn s\u0302ablonojn. Mallokaj s\u0302ablonoj provizus novan avantag\u0302on, sed lasus la eblon \u201cresti c\u0302e la malnova maniero\u201d."}, {"text_idx": "#000014", "text": "Mi suferegas kiam mi devas rekodigi anglalingvajn s\u0302ablonojn, foje ec\u0302 mi ne sukcesas, foje mi nur devas kopii la kodon \ud83d\ude00\ud83d\ude03!\nLa ideo estas bonega sed c\u0302e g\u0302i havas ian s\u0302ancon?\nG\u0302i faculigus la vivon de amaso da vikipedioj, c\u0302efe de tiuj, kiuj ne havas amason da volontuloj, g\u0302i dunus multege da libera tempo por \u201cutilaj\u201d malpli burokratajn taskojn!"}, {"text_idx": "#000017", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000018", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000020", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000021", "text": "Pri ni Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas.\nNi subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere.\nSe vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000022", "text": "Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas."}, {"text_idx": "#000023", "text": "Ni subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere."}]